Efter en våd aften i Gaden gik de to mænd omkring klokken 5 ud på Limfjordsbroen og sprang ud fra ni meters højde. -  Fra sådan en højde skal man ikke lande uheldigt, for så kan det gå meget galt, lyder det fra vagtchefen hos Nordjyllands Politi, Michael Hæstrup. Men selv om de to klarede springet, kom den ene alligevel i problemer. -  Han blev tilsyneladende overrasket over strømmen i fjorden og kom først ind til land nede ved jerbanebroen, siger vagtchefen. De to mænd sover lige nu branderten ud i detentionen. Når de vågner, venter der dem en bøde på 1500 kroner for overtrædelse af ordensbekendtgørelsen.

Referat:
To unge mænd tog i nat et spring, der kunne have fået store konsekvenser vurderer Nordjyllands Politi.